ANEXA Nr. 5

PROCEDURA

**de gestiune a formularelor (392A) „Declaratie informativa privind livrarile de bunuri si prestarile de servicii efectuate in anul....”, (392B) „Declaratie informativa privind livrarile de bunuri, prestarile de servicii si achizitiile efectuate in anul......”si (393) „Declaratie informativa privind veniturile obtinute din vanzarea de bilete pentru transportul rutier international de persoane, cu locul de plecare din Romania in anul.....”**

1. Depunerea declaratiilor informative

Declaratiile informative se depun pana la data de 25 februarie a anului urmator celui de raportare, la organul fiscal competent.

2. Verificarea formala a declaratiilor informative

Pentru fiecare declaratie informativa, organul fiscal competent va verifica corectitudinea codului de identificare fiscala a persoanei impozabile, prin verificarea datelor de identificare din declaratie cu cele existente in Registrul contribuabililor, valabile la data de 31 decembrie a anului de referinta, respectiv a anului pentru care se depune notificarea.

3. Prelucrarea declaratiilor informative

3.1. Prelucrarea declaratiilor informative depuse de persoanele impozabile se realizeaza de catre organul fiscal competent, cu ajutorul programului informatic de prelucrare pus la dispozitie de Directia generala de tehnologia informatiei.

3.2. In vederea prelucrarii declaratiei informative se creeaza o baza de date „Declaratii informative TVA”, care cuprinde 3 sectiuni:

a) declaratii informative depuse de persoane impozabile, cu cifra de afaceri mai mica de 220.000 lei, inregistrate in scopuri de TVA la data de 31 decembrie a anului de referinta;

b) declaratii informative depuse de persoane impozabile, cu cifra de afaceri mai mica de 220.000 lei, neinregistrate in scopuri de TVA la data de 31 decembrie a anului de referinta;

c) declaratii informative privind veniturile obtinute din vanzarea biletelor pentru transportul rutier international de persoane, cu locul de plecare din Romania.

3.3. Informatiile din declaratiile informative se preiau, pana la data de 15 martie, in sectiunea corespunzatoare din baza de date „Declaratii informative TVA”.

3.4. Dupa prelucrare, declaratiile informative depuse de persoanele impozabile se arhiveaza la dosarul fiscal al persoanei impozabile.

4. Centralizarea informatiilor din declaratiile informative

4.1. Pana la data de 15 martie, organul fiscal competent transmite directiilor generale regionale ale finantelor publice baza de date „Declaratii informative TVA”.

Organul fiscal competent este responsabil pentru completitudinea si corectitudinea datelor transmise.

4.2. In termen de maximum 5 zile, directiile generale regionale ale finantelor publice, precum si Directia generala de administrare a marilor contribuabili transmit datele din baza de date „Declaratii informative TVA” Directiei generale de tehnologia informatiei din cadrul Agentiei Nationale de Administrare Fiscala si sunt responsabile pentru completitudinea informatiilor transmise.

4.3. Directia generala de tehnologia informatiei efectueaza prelucrarile solicitate si pune la dispozitia Unitatii de coordonare a relatiilor bugetare cu Uniunea Europeana, din cadrul Ministerului Finantelor Publice, datele primite de la organele fiscale teritoriale.